316 TREITZ PÉTER 
tartalmuk 4—109/9 között ingadozik, teljesen mésztelenek s rendkívül 
kötöttek. Fizikai tulajdonságaik mészhiány következtében igen rosszak, 
a szárazságot igen megsínylik s inkább a nedves években adnak jobb 
termést. Fizikai tulajdonságaik és fekete színök alapján szurokföldeknek 
nevezik. 
A Tisza, Körös völgyében és a Duna alsó szakaszán sok szurokföld 
van művelés alatt. 
A PALICS-TÓ KÖRNYÉKÉNEK TALAJISMERETI LEIRÁSA." 
TRErirz PÉTER-től 
(a VIII-ik táblával). 
A Palics-tó Szabadka város határában, a várostól magától keletre 
fekszik a Duna-Tiszaközi futóhomok és a telecskai löszterületnek határ- 
vonalán. A tó ágya löszbe van belevájva, északi végére azonban már 
ráfutott a homok is. A környék domborzata teljesen összevág a talaj 
minőségével; nevezetesen, a löszterület majdnem sík, 1—2 m magas, 
igen lankás halmok emelkednek ki a térszinből, mig a futóhomok terü- 
lete halmos, buczkás és a keskeny 5—10 m magas kopár buczkasorok 
között vizenyős, székes rétek tarkitják e részt. A Palics-tavon kivül, tőle 
keletre, a Lúdas-tó fekszik, mely területre nézve alig kisebb a Palics-tónál. 
Ezelőtt a két tó összeköttetésben állott egymással, de a közlekedő csa- 
tornát a futóhomok idővel északról délfelé haladva befújta s most egy 
újonnan ásott csatorna vezeti le a két tó fölös vizét. 
A levezető csatorna alatt találjuk a kiskiterjedésű Sós tavat, mely 
ezelőtt nyilván a lefolyás medrében feküdt, ma azonban ezt is külön 
választotta attól a futóhomok s mint lefolyásnélküli mélyedés, igen 
töménysó-oldatú vízzel van tele, s kiszáradásnál vastag sóréteg — szóda — 
borítja a fenekét. A terület keleti szélén húzódik a Kőrös-ér végig, a 
mely a Halas környéki vizeket vezeti a Tiszába. 
A tavak és medrek keletkezése a diluvium azon szakába nyúlik 
vissza, a midőn a második löszréteg lerakódott volt, de a Dunavölgyi vizek 
még erős folyással ömlöttek a homok-hát mélyedésein át a Tiszába. 
A Palics-tó és a Lúdas-tó, valamint a Kőrös-ér ezen vízfolyásoknak 
utolsó maradványai. A Palics-tó azon vizeket vezette le, a melyek Szabadka 
" Ez az értekezés a Földtani Társulatnak augusztus hó 28-tól szeptember hó 
4-ig tervezett kirándulására iratott. Szerk. 
